TPOLY บวกแรง 5% นิวไฮในรอบ 7 เดือน คาดเก็งฯธุรกิจเด่น-งานในมือแกร่งรับรู้รายได้ถึงปี 63
TPOLY บวกแรง 5% นิวไฮในรอบ 7 เดือน คาดเก็งฯธุรกิจเด่น-งานในมือแกร่งรับรู้รายได้ถึงปี 63 โดย ณ เวลา 15.35 น. อยู่ที่ระดับ 3.12 บาท บวก 0.14 บาท หรือ 4.70% ด้วยมูลค่าซื้อขาย 11.23 ล้านบาท 
TPOLY บวกแรง 5% นิวไฮในรอบ 7 เดือน คาดเก็งฯธุรกิจเด่น-งานในมือแกร่งรับรู้รายได้ถึงปี 63
17 มิ.ย. 2562

ผู้สื่อข่าวรายงานว่า บริษัท ไทยโพลีคอนส์ จำกัด (มหาชน) หรือ TPOLY ณ เวลา 15.35 น. อยู่ที่ระดับ 3.12 บาท บวก 0.14 บาท หรือ 4.70% ด้วยมูลค่าซื้อขาย 11.23 ล้านบาท ราคาหุ้นปรับตัวแรงในรอบ 7 เดือน โดยนับตั้งแต่หุ้นปรับตัวขึ้นไปทดสอบระดับ 3.14 บาท เมื่อวันที่ 12 พ.ย.61
อนึ่งก่อนหน้านี้ นายปฐมพล สาวทรัพย์ ประธานเจ้าหน้าที่บริหารและกรรมการผู้จัดการใหญ่ เปิดเผยว่า ปัจจุบันบริษัทมีงานในมือ (Backlog) เกิน 8 พันล้านบาท หลังล่าสุดได้งานก่อสร้างใหม่ 6 โครงการ มูลค่ารวมประมาณ 2.1 พันล้านบาท ส่งผลให้ทยอยรับรู้งานในมือที่มีอยู่ในปัจจุบันตั้งแต่ปีนี้จนถึงปี 63 ซึ่งจะช่วยหนุนผลประกอบการให้เติบโตอย่างโดดเด่นในปีนี้ และเติบโตอย่างแข็งแกร่งต่อเนื่อง 
สำหรับงานก่อสร้างใหม่ 6 โครงการดังกล่าว ได้แก่ โครงการโรงพยาบาล ซีจีเอส ลำลูกกา จ.ปทุมธานี ขนาด 100 เตียง ของบริษัท โรงพยาบาล ซีจีเอส ลำลูกกา จำกัด มูลค่าโครงการ 439.5 ล้านบาท มีระยะเวลาก่อสร้างตั้งแต่วันที่ 2 ก.พ.62-25 ก.ค.63
โครงการเซ็นทรัลวิลเลจ ซึ่งเป็นงานโครงสร้างและสถาปัตยกรรม Package 2 ของบริษัท ซีพีเอ็น วิลเลจ จำกัด มีมูลค่าโครงการ 255 ล้านบาท ระยะเวลาก่อสร้างตั้งแต่วันที่ 1 พ.ย.61-31 ก.ค.62 ,โรงพยาบาลศูนย์การแพทย์มหาวิทยาลัยแม่ฟ้าหลวง ซึ่งเป็นงานก่อสร้างอาคารวิชาการและวิจัยทางการแพทย์ พร้อมระบบสาธารณูปโภค ของมหาวิทยาลัยแม่ฟ้าหลวง มูลค่าโครงการ 774 ล้านบาท ระยะเวลาก่อสร้างตั้งแต่วันที่ 18 ก.พ.62-30 ส.ค.64
โครงการ Mercure Hotels Samui Chaweng Beach อ.เกาะสมุย จ.สุราษฎร์ธานี ซึ่งเป็นงานโครงสร้างและสถาปัตยกรรม ของบริษัท ทนา ครีเอทีฟไลฟ จำกัด มูลค่าโครงการ 211 ล้านบาท ระยะเวลาก่อสร้างตั้งแต่วันที่ 15 มี.ค.62-14 ก.พ.63 , โครงการอุบลราชธานี คอนโดมิเนียม ซึ่งเป็นงานโครงสร้าง งานสถาปัตยกรรม และ Hardscape ของบริษัท ซีพีเอ็น เรซซิเด้นซ์ จำกัด มูลค่าโครงการ 230 ล้านบาท ระยะเวลาก่อสร้างตั้งแต่วันที่ 11 พ.ค.62-30 ก.ค.63
โครงการเอสเซ็นท์ นครราชสีมา คอนโดมิเนียม ซึ่งเป็นงานโครงสร้าง งานสถาปัตยกรรม และ Hardscape ของบริษัท ซีพีเอ็น เรซซิเด้นซ์ จำกัด มูลค่าโครงการ 194.5 ล้านบาท ระยะเวลาก่อสร้างตั้งแต่วันที่ 15 มี.ค.62-29 ก.พ.63
ด้านบล.ดีบีเอส วิคเคอร์ส ระบุในบทวิเคราะห์วันนี้(17มิ.ย.62) ว่า สำหรับหุ้นที่มีโอกาสทำ New High เข้ามาใหม่คือ KTB,SCCC,WHA,RS,GLOBAL,BCH หุ้นที่ยังอยู่ใน List คือTU,MBK,PTL,KKP,TPOLY,TPIPP,RATCH,MINT,AUCT หุ้นที่หลุด List SISB ส่วนหุ้นที่อยู่ในพื้นที่ Take Profit คือ AMATA,M,CPN, BCPG